pra pedes sitis caret. Mandibularum et palporum color pilis parum 
mutatus. Pedes pilis pallide coloratis abunde quidem ornati, sed pili 
hi annulos evidentiores non formant, in exemplo nostro saltem. Ab¬ 
dominis dorsum ex parte et latera fuligineo-nigra, dorsum vittâ or¬ 
natur fulvo- et cinerascenti-albidâ, valde inaequali, parum definitâ; 
in parte anteriore vitta haec totam fere latitudinem dorsi occupat 
et vestigium vittae mediae includere videtur similis atque in Ta- 
rentulis non paucis aliis, in latere utroque prope medium dentatae, 
pone truncatae, colore modo paullo purius albo et ex parte margi¬ 
nibus, obscuris a partibus adiacentibus distinctae; in parte posteriore 
color albidus, male definitus, circiter dimidiam modo latitudinem 
dorsi occupat, in parte posticâ verum modo femora pedum latitu¬ 
dine aequat; pone vittam mediam anticam triangulum nigricans, 
apice anteriora versus directum vidisse videor. Latera abdominis 
albido variegata, supra saltem, praesertim in parte anteriore. Venter 
cinerascenti umbrinus. 
Stemma huius speciei nullâ re evidentiore differre videtur a stem¬ 
mate Tarentulae hirtae Kulcz.; nihilominus Tarentulam hirtipedem 
a T. hiHu speciem distinctam esse censeo propter palpos et pedes 
breviores in illâ quam in hac: pars tibialis palporum T. hirtipedis 
insigniter brevior est quam pars patellaris, tibia cum patellâ IV 
paullulo brevior quam céphalothorax, Tarentulae hirtae partes pal¬ 
porum patellaris et tibialis aequali sunt longitudine, céphalothorax 
evidenter brevior quam tibia cum patellâ IV. 
Explicatio tabulae. 
1. Nemesia Cecconii Kulcz. 
2. Oxyopes lineatus Latr. typicus, palpi dextri maris pars tibialis a latere 
exteriore visa (X 52). 
3. Oxyopes lineatus Latr. nigripalpis Kulcz., palpi dextri maris pars tibialis 
a latere exteriore visa (X 52). 
4. Oxyopes lineatus Latr. occidentalis Kulcz.. palpi dextri maris pars tibialis 
a latere exteriore visa (X 52). 
5. Oxyopes lineatus Latr. occidentalis Kulcz., palpi dextri maris pars tibialis 
a latere inferiore exteriore visa (X 52). 
6. Oxyopes lineatus Latr. nigripalpis Kulcz., palpi dextri maris pars tibialis 
a latere inferiore exteriore visa (X 52). 
7. Oxyopes lineatus Latr. typicus, pars tibialis palpi dextri maris a latere 
inferiore exteriore visa (X 52. 
8. Cyclosa Sierrae E. Sim., epigyna ab imo visa (X 37). 
9. Cyclosa Sierrae E. Sim., epigyna a latere dextro visa (X37). 
